1. ΠΡΟΕΔΡΙΚΟΝ ΔΙΑΤΑΓΜΑ της 16/17 Σεπτ. 1935 Περί οργανώσεως της τεχνικής υπηρεσίας εν τω υπουργείω Δικαιοσύνης. Εκδίδεται κατά το άρθρ. 12 Ν.Δ. 29/29 Αυγ.  1935 (6.Ιγ.1). Άρθρ.1-6.(Κατηργήθησαν δια των διατάξεων του ανωτέρω νέου Οργανισμού του Υπουργείου Δικαιοσύνης). Αρμοδιότης και καθήκοντα προσωπικού τεχνικής υπηρεσίας. Άρθρ.7.-1.Ο προϊστάμενος, έχει την όλην διεύθυνσιν της υπηρεσίας, εισηγείται των υπουργώ περί ζητήματος αφορώντος το προσωπικόν της υπ' αυτόν υπηρεσίας ως και περί παντός ζητήματος τεχνικής φύσεως και προϋπολογισμού δαπάνης δι' εκτέλεσιν έργων, περί των οποίων έχει ληφθή προηγουμένη απόφασις παρά των αρμοδίων διευθύνσεων του υπουργείου. Μελετά, ελέγχει και υπογράφει τας μελέτας καθώς και παν έγγραφον της υπηρεσίας ταύτης, εφ' όσον τούτο δεν υποβάλλει το δημόσιον, εις υποχρεώσεις, δεν δίδει δικαίωμα εις τρίτους έναντι του δημοσίου, δεν κανονίζει συμφέροντα τρίτων, και δεν ρυθμίζει σχέσεις άλλων αρχών προς το προσωπικόν της υπ' αυτόν υπηρεσίας. Παρίσταται κατά τας συνεδριάσεις του συμβουλίου του άρθρ. 17 του ν. 5986 (9.Γζ.2) και  δίδει εις το συμβούλιον εξηγήσεις και κατατοπίζει τούτο επί παντός τεχνικού ζητήματος ή άλλου θέματος σχετικώς προς την εκτέλεσιν έργων ή κατασκευήν και συντήρησιν επίπλων. Εκτελεί τέλος πάσαν άλλην υπηρεσίαν ήτις ήθελεν ανατεθή αυτώ υπό του υπουργείου Δικαιοσύνης σχετικήν προς πάσης φύσεως εργασίας ή επιπλώσεις δι' ας αι τεχνικαί γνώσεις κρίνονται χρήσιμοι. 2.Πάσα μελέτη δια να εκτελεσθή, δέον πλην της θεωρήσεως του προϊσταμένου της τεχνικής υπηρεσίας να φέρη την έγκρισιν και υπογραφήν του αρμοδίου διευθυντού του υπουργείου. Ο υπουργός της Δικαιοσύνης αποφαίνεται τελικώς. 3.(Κατηργήθη δια των διατάξεων του ανωτέρω νέου Οργανισμού του Υπουργείου Δικαιοσύνης). 4.Το προσωπικόν της τεχνικής υπηρεσίας μόνιμον και έκτακτον κατανέμεται εκάστοτε δια διαταγών του προϊσταμένου της τεχνικής υπηρεσίας, είτε εν τω κέντρω είτε εν ταις περιφερείαις, αναλόγως των εκτελουμένων έργων και των εν γένει αναγκών της υπηρεσίας, και εκτελεί τας ανατιθεμένας αυτώ υπηρεσίας. Εν τη παραγρ. 1 πρόκειται περί του άρθρ. 17 του δια του ν. 5986/1934 κυρωθέντος Δ/τος (Τόμ. 9 Σελ. 187). Άρθρ.8-9.(Κατηργήθησαν δια των διατάξεων του Δημοσιοϋπαλληλικού Κώδικος). Άρθρ.10.-(Κατηργήθη υπό του Α.Ν. 1502/50 τόμ. 2Α σελ. 365. Το θέμα τούτο ρυθμίζεται ήδη υπό της υπ' αριθ. 179/1960 πράξεως του Υπουργικού Συμβουλίου τόμ. 2Α σελ. 384,15). Έκτακτον προσωπικόν Άρθρ.11.-1.Πλην του κατά το προηγούμενον άρθρον μονίμου προσωπικού, δύναται να προσληφθή κατά τας υφισταμένας ανάγκας, τη προτάσει του προϊσταμένου της τεχνικής υπηρεσίας, δια αποφάσεως του υπουργού της Δικαιοσύνης, και μετά σύμφωνον γνώμην του συμβουλίου, του άρθρ. 17 του  ν. 5986, έκτακτον τεχνικόν προσωπικόν (ανώτερον και κατώτερον), καθώς και διοικητικόν τοιούτο, επί αποζημιώσει οριζομένη υπό του ως ανωτέρω συμβουλίου, ήτις πάντως δεν δύναται να υπερβή τον μισθόν των κατά το προηγούμενον άρθρον μονίμων υπαλλήλων. (Αντί της σελ. 61) Σελ. 61(α) 172-41 Τεχνική Υπηρεσία 6.Α.ε.1 2.Δια την πρόσληψιν ανωτέρου εκτάκτου τεχνικού προσωπικού διπλωματούχων πολιτικών μηχανικών, αρχιτεκτόνων, μηχανολόγων, ηλεκτρολόγων και τοπογράφων, απαιτείται δίπλωμα ανεγνωρισμένης ημεδαπής ή αλλοδαπής ανωτάτης τεχνικής σχολής και πείρα εν δημοσία ή ιδιωτική υπηρεσία τουλάχιστον διετής αρμοδίως πιστοποιουμένη. 3.Δια την πρόσληψιν κατωτέρου εκτάκτου τεχνικού προσωπικού, εργοδηγού ή τεχνιτών βοηθών, απαιτείται δίπλωμα ανεγνωρισμένων κατωτέρων ημεδαπών ή αλλοδαπών σχολών, και πείρα εν δημοσία ή ιδιωτική υπηρεσία τουλάχιστον διετής, πιστοποιουμένη αρμοδίως. 4.Δια την πρόσληψιν εκτάκτου προσωπικού, απαιτείται ως προσόν τουλάχιστον απολυτήριον γυμνασίου. 5.Δια της περί προσλήψεως εκτάκτου προσωπικού αποφάσεως, πρέπει να δικαιολογήται ο λόγος της προσλήψεως και συγκεκριμένως αι εργασίαι δι' ας γίνεται η πρόσληψις. 6.Το έκτακτον τεχνικόν προσωπικόν διορίζεται και απολύεται δι' αποφάσεως του υπουργού της Δικαιοσύνης, μετά πρότασιν του διευθυντού της υπηρεσίας και απόφασιν του συμβουλίου του άρθρ. 17 του ν.5986 (9.Γζ.2). Αι διατάξεις του άνω άρθρ. 11 διετηρήθησαν εν ισχύϊ κατά το άρθρ. 62 παρ. 2 του ν. 1811/1951 περί Κώδικος καταστάσεως των Δημοσίων Διοικητικών Υπαλλήλων (τόμ. 2) δια του Β.Δ. της 15/15 Νοεμ. 1951, κατωτ. αρ. 10). Άρθρ.12.-(Αντικατεστάθη δια των διατάξεων του Δημοσιοϋπαλληλικού Κώδικος). Άρθρ.13.-1-3.(Αντικατεστάθησαν δια των διατάξεων του Ν.Δ. 2386/1953, τόμ. 23.Αα.39) 4.(Αντικατεστάθη δια του άρθρ. 77 του Νόμ. 1381/1944, τόμ. 23.Αα.20). Άρθρ.14.-(Κατηργήθη δια των διατάξεων του Δημοσιοϋπαλληλικού Κώδικος). 